
Către,
BIROUL PERMANENT AL CAMEREI DEPUTAȚILOR 

Vă înaintăm, alăturat, RAPORTUL COMUN asupra proiectului de Lege  pentru aprobarea plăţii cotizaţiei anuale în vederea participării Jandarmeriei Române la Comisia Internaţională de Salvare Alpină, precum şi pentru completarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, trimis spre dezbatere în fond, în procedură de urgență, Comisiei pentru administrație publică și amenajarea teritoriului și Comisiei pentru apărare, ordine publică și siguranță națională, cu adresa nr. PLx. 335 din 14 septembrie 2021.
	PREȘEDINTE,


	PREȘEDINTE,

	Simona BUCURA-OPRESCU
	Constantin ȘOVĂIALĂ

RAPORT COMUN
asupra proiectului de Lege pentru aprobarea plăţii cotizaţiei anuale în vederea participării Jandarmeriei Române la Comisia Internaţională de Salvare Alpină, precum şi pentru completarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte

În conformitate cu prevederile art. 95 și 117 alin.(3) din Regulamentul Camerei Deputaţilor, republicat, Comisia pentru administrație publică și amenajarea teritoriului și Comisia pentru apărare, ordine publică și siguranță națională, spre dezbatere în fond, în procedură de urgență, cu proiectul de Lege pentru aprobarea plăţii cotizaţiei anuale în vederea participării Jandarmeriei Române la Comisia Internaţională de Salvare Alpină, precum şi pentru completarea anexei nr.1 la Ordonanţa Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, trimis cu adresa nr. PL x. 335 din 14 septembrie 2021.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera  Deputaţilor este Cameră Decizională.

Senatul, în calitate de primă Cameră sesizată, a adoptat proiectul de lege în ședința din 6 septembrie 2021 cu respectarea prevederilor art.76 alin.(2) din Constitutia României.
Consiliul Legislativ a avizat favorabil proiectul de lege, conform avizului nr. 370 din 25 mai 2021.


Proiectul de lege are ca obiect de reglementare aprobarea plăţii cotizaţiei anuale către Comisia Internaţională de Salvare Alpină, ca urmare a afilierii Jandarmeriei Române la acest organism international, ca titlul de membru de categoria C. În ceea ce priveşte implicaţiile financiare, calitatea de membru de tip C la CISA presupune achitarea unei cotizaţii anuale, care pentru anul 2021 a fost stabilită la valoarea de 200 euro.
În conformitate cu prevederile art. 62 şi 64 din Regulamentul Camerei Deputaţilor, republicat, membrii Comisiei pentru administrație publică și amenajarea teritoriului și Comisia pentru apărare, ordine publică și siguranță națională au examinat proiectul de lege și documentele aferente în ședințe separate, în data de 28 septembrie 2021.
La lucrările Comisiei pentru apărare, ordine publică și siguranță națională, deputații au fost prezenți conform listei de prezență.
La lucrările Comisiei pentru administrație publică și amenajarea teritoriului, deputații au fost prezenți conform listei de prezență.

În baza prevederilor art.56 din Regulamentul Camerei Deputaților, republicat, la dezbaterea proiectului de Lege a participat în calitate de invitat domnul Gheorghe Sorescu – secretar de stat în cadrul Ministerului Afacerilor Interne.
În urma dezbaterilor și a opiniilor exprimate, membrii celor două comisii au hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr.100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale, în forma adoptată de Senat.
În raport de obiectul şi conţinutul său,  proiectul de lege face parte din categoria legilor ordinare.

	PREȘEDINTE,


	PREȘEDINTE,

	Simona BUCURA-OPRESCU
	Constantin ȘOVĂIALĂ

	
	

	SECRETAR,


	SECRETAR,

	Dumitru FLUCUȘ
	Antonel TĂNASE


Întocmit,

Șef serviciu, Nicoleta TOMA
Expert parlamentar, Sergiu-Vlad PAHONȚU

